
Κέρκυρα, 23 Ιουλίου 2026
ΔΕΛΤΙΟ ΤΥΠΟΥ
-2- συλλήψεις για παραβάσεις του Κώδικα Οδικής Κυκλοφορίας σε Ζάκυνθο και Κεφαλονιά  

Από αστυνομικούς της Ομάδας Πρόληψης και Καταστολής Εγκλήματος (Ο.Π.Κ.Ε.) σε Ζάκυνθο και Κεφαλονιά συνελήφθησαν, το τελευταίο 24ωρο, -2- άτομα για παραβάσεις του Κώδικα Οδικής Κυκλοφορίας.

Ειδικότερα, κατά τη διάρκεια στοχευμένων ελέγχων εντοπίστηκαν:

· στο Λαγανά Ζακύνθου, 36χρονος ημεδαπός να οδηγεί αυτοκίνητο υπό την επήρεια μέθης και

· στο Αργοστόλι, 40χρονος ημεδαπός να οδηγεί δίκυκλη μοτοσυκλέτα, στερούμενος άδειας ικανότητας οδήγησης, καθώς αυτή του είχε αφαιρεθεί κατά το προηγούμενο χρονικό διάστημα για παράβαση του Κώδικα Οδικής Κυκλοφορίας.
Σε βάρος τους σχηματίστηκαν δικογραφίες για παραβάσεις διατάξεων του Κώδικα Οδικής Κυκλοφορίας, ενώ τους επιβλήθηκαν τα προβλεπόμενα διοικητικά πρόστιμα και κυρώσεις. 

